દક્ષિણ ઇંગ્લેન્ડમાં આધુનિક પ્રકારની ગુલામી કરાવાના આરોપમાં ભારતીય મૂળના દંપત્તિની ધરપકડ કરાઇ છે. આ દંપત્તિ પર પોલેન્ડના એક બિલ્ડરને ચાર વર્ષ સુધી પોતાના બગીચાનો શેડમાં રાખવાનો આરોપ છે. આ સપ્તાહની શરૂઆતમાં બ્રિટનના ‘ગેંગમાસ્ટર્સ એન્ડ લેબર એબ્યુઝ ઓથોરિટી’ એ પલવિંદર અને પ્રીતપાલની ધરપકડ કરી છે. બંનેની ઉંમર 55 વર્ષની આસપાસ છે. જીએલએએ ઇંગ્લેન્ડના દક્ષિણ તટ પર સાઉથેમ્પ્ટનની પાસે ચિલવર્થ વિસ્તારમાં આવેલા તેમના ઘર પર દરોડા પાડ્યા હતા.